# N-332

La N-332 és una carretera de titularitat estatal i és la carretera que uneix diferents localitats del sud-est de la península Ibèrica, discorrent pel litoral del mar Mediterrani. Connecta la província d'Almeria amb Cartagena, Alacant i València. Està projectat la seua reforma per convertir-se en l'  A-38 .
Inicia el seu recorregut a l'Autovia del Mediterrani A-7 E-15 a l'eixida 537 junt a la població de Vera, encara en aquest tram que discorre per la província d'Almeria ha estat reanomenada com carretera autonòmica A-332, recorre els municipis de Cuevas del Almanzora i Pulpí fins a arribar a la Regió de Múrcia. El 2007 s'ha inaugurat el tram d'autopista de peatge de l'Autopista del Mediterrani AP-7 E-15 entre Cartagena i Vera, per tant la N-332 va paral·lela a l'Autopista del Mediterrani A-7 E-15 fins a Torrevella, ja al País Valencià.
La primera població de la Regió de Múrcia és Águilas, continua cap al nord discorrent per les serres del Contar i de les Moreras arribant ja a la població turística de Mazarrón. A continuació s'arriba a la ciutat de Cartagena on es creua amb la A-30 Autovia de Múrcia antiga carretera N-301 que comunica aquesta localitat amb Múrcia i Madrid. Les següents poblacions per les que transita la N-332 són La Unión, Los Alcázares, San Javier i San Pedro del Pinatar.
Continuant cap al nord, s'entra al País Valencià, la N-332 recorre tot el litoral de la província d'Alacant, discorre paral·lela a l'AP-7, travessant poblacions com Torrevella, Santa Pola, l'Altet i la ciutat d'Alacant, enllaçant ací amb diverses carreteres i autovies de titularitat estatal com l'Autovia d'Alacant A-31 (antiga N-330) que comunica la ciutat amb Albacete i Madrid i l'A-7 que comunica amb Múrcia cap al sud i amb València cap al nord. A més a més travessa altres poblacions del sud del país com Sant Joan d'Alacant, la Vila Joiosa, Benidorm, Altea, Calp, Benissa, Ondara, Xàbia i Dénia.
Si se segueix el traçat, s'entra al darrer tram d'aquesta carretera que discorre per la província de València, travessa localitats com Oliva, Gandia, Cullera, Sueca i Sollana on acaba el seu recorregut i enllaça amb l'AP-7 dirigint-se cap a la ciutat de València.

## Poblacions i enllaços importants

* Vera — AP-7 E-15 i A-7 E-15.
* Cuevas del Almanzora — A-7 E-15 i AP-7 E-15.
* San Juan de los Terreros — A-350 Pulpí.
* Águilas — C-3211 Llorca i AP-7 E-15.
* Mazarrón — MU-603 Totana-Alhama de Murcia i AP-7 E-15.
* Cartagena — A-30, AP-7 E-15, RM-2 MU-602, CT-32 i MU-312.
* La Unión.
* Los Alcázares.
* San Javier-Múrcia — C-3319, AP-7 E-15 i Aeroport de Múrcia-San Javier.
* San Pedro del Pinatar.
* El Pilar de la Foradada.
* Torrevella-Oriola — CV-95 i AP-7 E-15.
* Torrevella-Elx — CV-90.
* Guardamar del Segura-Oriola — CV-91.
* Santa Pola-Elx — CV-865.
* L'Altet-Aeroport d'Alacant — N-338.
* Alacant.
* Sant Joan d'Alacant-Alcoi — N-340.
* El Campello.
* La Vila Joiosa.
* Benidorm-Alcoi — CV-70.
* Altea.
* Calp.
* Benissa.
* Teulada.
* Gata de Gorgos.
* Xàbia — CV-734.
* Ondara-Dénia — CV-725.
* El Verger.
* Oliva.
* Piles.
* Bellreguard.
* Gandia-Xàtiva — CV-60.
* Xeresa.
* Xeraco.
* Tavernes de la Valldigna — CV-50.
* Favara.
* Cullera.
* Sueca.
* Sollana.
* Silla.
* València.